**Ministru kabineta noteikumu projekta „Tiesību aizsardzības iestāžu sadarbības kārtība noziedzības novēršanas un apkarošanas politikas īstenošanas jomā” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| I. Tiesību akta projekta izstrādes nepieciešamība | | | |
| 1. | Pamatojums | Iekšlietu ministrijas iniciatīva. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 9.februāra sēdē (protokols Nr.7-59.§.), izskatot Iekšlietu ministrijas iesniegto informatīvo ziņojumu "Par Nacionālā kriminālizlūkošanas modeļa ieviešanu Latvijas Republikas tiesību aizsardzības iestādēs un valsts drošības iestādēs" tika nolemts konceptuāli atbalstīt Nacionālā kriminālizlūkošanas modeļa ieviešanu Latvijas Republikas tiesību aizsardzības un valsts drošības iestādēs.  Eiropas Komisijas līdzfinansētā projekta Nr.HOME/2011/ISEC/AG/4000002542 "Nacionālā kriminālizlūkošanas modeļa izveide" ietvaros tika izstrādāti nacionālā kriminālizlūkošanas modeļa pamatprincipi, kuru izstrādes laikā tiesību aizsardzības iestādes, kuru kompetencē ietilpst noziedzības novēršana un apkarošana, kā arī valsts drošības iestādes (turpmāk – tiesību aizsardzības iestādes) vienojās par galvenajiem sadarbības principiem nolūkā kopīgi analizēt tiesību aizsardzības iestāžu rīcībā esošo informāciju par noziedzīgiem nodarījumiem, tos izdarījušām personām, noziedzību ietekmējošiem faktoriem, dinamiku un ietekmi (apdraudējumu) (turpmāk – kriminālizlūkošanas informācija), lai savlaicīgi novērstu noziedzīgu nodarījumu izdarīšanu, atklātu noziedzīgus nodarījumus un noskaidrotu tos izdarījušās personas, objektīvi definētu noziedzības novēršanas un apkarošanas prioritātes, kā arī samazinātu noziedzības pieaugumu un tās izraisītās sekas kopumā.  Kriminālizlūkošanas informācijas apstrādes tiesiskais pamats šobrīd ir noteikts Operatīvās darbības likumā. Šī likuma 23.panta pirmajā daļā ir noteikts, ka operatīvās darbības iestādes ir tiesīgas vākt, sistematizēt, analizēt, uzglabāt un uzskaitīt oficiālo legālo un slepeno informāciju par personām, faktiem, notikumiem un lietām (pasīvā uzskaites forma), kas nepieciešama un kam ir nozīme operatīvās darbības un kriminālprocesa uzdevumu veikšanai. Saskaņā ar Operatīvās darbības likuma 24.panta pirmo un otro daļu operatīvās darbības pasākumu gaitā iegūtos materiālus un ziņas var izmantot arī, sagatavojot un veicot likumā paredzētās izmeklēšanas darbības krimināllietās, plānojot un veicot operatīvās darbības pasākumus, analizējot kriminogēno situāciju un izstrādājot pasākumus tās uzlabošanai, atklājot reālo un potenciālo draudu faktorus un to avotus, veicot pasākumus, lai prognozētu, novērstu vai neitralizētu krīzes situāciju valstī un tās sekas, izstrādājot valsts drošības un aizsardzības stratēģiju un sagatavojot un īstenojot tās komplekso programmu.  Saskaņā ar Operatīvās darbības likuma 25.panta pirmo daļu operatīvās darbības subjektu sistēmu veido valsts drošības, aizsardzības un sabiedriskās kārtības nodrošināšanas iestādes, kā arī citas īpaši pilnvarotas valsts institūcijas, kurām ar likumu piešķirtas tiesības savas kompetences ietvaros veikt operatīvās darbības pasākumus un kuru īpaši pilnvarotas amatpersonas ir tiesīgas tos īstenot šajā likumā noteiktajā kārtībā. Atbilstoši ārējiem normatīvajiem aktiem operatīvās darbības subjekta tiesības ir noteiktas šādām iestādēm: Valsts policijai, Finanšu policijai, Militārajai policijai, Ieslodzījuma vietu pārvaldei, Korupcijas novēršanas un apkarošanas birojam, muitas iestādēm, Valsts robežsardzei un Valsts drošības iestādēm (Satversmes aizsardzības birojam, Drošības policijai un Militārās izlūkošanas un drošības dienestam).  Operatīvās darbības subjektu kompetences jomas ir noteiktas to darbību reglamentējošajos normatīvajos aktos, kā arī izriet no Kriminālprocesa likuma 387.pantā noteiktās izmeklēšanas institucionālās piekritības.  Saskaņā ar Operatīvās darbības likuma 27.panta pirmās daļas 1., 2. un 3.punktu operatīvās darbības subjektu un to amatpersonu pienākums ir: izmantojot nepieciešamos operatīvās darbības pasākumus, to veikšanas veidus un līdzekļus, metodes un taktiku un iespējami mazāk iejaucoties cilvēktiesību sfērā, savlaicīgi iegūt patiesu un pilnīgu informāciju, kas nepieciešama to uzdevumu veikšanai un šā likuma 1. pantā noteikto mērķu sasniegšanai; nodrošināt sadarbību un darba koordināciju ar citiem operatīvās darbības subjektiem; likumos noteiktajos gadījumos un kārtībā savlaicīgi informēt valsts varas un pārvaldes iestādes par atklātajiem ārējiem vai iekšējiem valsts drošības, aizsardzības, ekonomiskās suverenitātes un sabiedriskās kārtības apdraudējumiem, likumā noteiktajā kārtībā veikt pasākumus šo apdraudējumu novēršanai vai neitralizēšanai.  Operatīvās darbības likuma 26.panta trešajā daļā ir noteikts, ka operatīvās darbības subjektu amatpersonas ir tiesīgas veikt operatīvās darbības pasākumus tikai tādā apjomā, kāds noteikts likumos, kas reglamentē šo subjektu amatpersonu tiesības un pienākumus. Savukārt Operatīvās darbības likuma 26.panta otrajā daļā ir noteikts, ka operatīvās darbības galvenos virzienus, tās veidu, saturu, apjomu un intensitāti nosaka operatīvās darbības subjekta vadītājs, ņemot vērā operatīvo un kriminogēno situāciju un pārmaiņas savas darbības sfērā, kā arī pastāvošā apdraudējuma veidu un bīstamību, lai nodrošinātu likumā noteikto uzdevumu izpildi un mērķu sasniegšanu.  Valdības līmenī darbojošās Noziedzības novēršanas padomes kompetence ir noteikta Ministru kabineta 2004.gada 20.janvāra noteikumos Nr.42 "Noziedzības novēršanas padomes nolikums". Atbilstoši Noziedzības novēršanas padomes nolikuma 1.punktam Noziedzības novēršanas padome ir koordinējoša institūcija, kuras darbības mērķis ir koordinēt un pilnveidot valsts institūciju darbību noziedzības (tai skaitā korupcijas un organizētās noziedzības) novēršanā un apkarošanā.  Iestāžu sadarbības nodrošināšanai darbojas Valsts pārvaldes iekārtas likumā noteiktais iestāžu sadarbības pienākums un noteiktā sadarbības kārtība (54. – 61.pants). Operatīvās darbības subjektu sadarbības pienākums ir noteikts arī Operatīvās darbības likuma 27.panta pirmās daļas 2.punktā.  Tomēr, praksē tiesību aizsardzības iestāžu sadarbība galvenokārt ir saistīta ar informācijas apmaiņu saistībā ar konkrētiem noziedzīgiem nodarījumiem.  Pēc būtības nenotiek tiesību aizsardzības iestāžu vienota, sistēmiska informācijas par noziedzīgiem nodarījumiem, tos izdarījušām personām, noziedzību ietekmējošiem faktoriem, dinamiku un ietekmi (apdraudējumu) analīze. Tāpat nav vienotas analītiskā darba metodikas, kā arī vienoti kritēriji analizējamās kriminālizlūkošanas informācijas iegūšanai, uzglabāšanai, strukturēšanai un apmaiņai starp tiesību aizsardzības iestādēm. Ir konstatēts, ka informācija ne reti tiek klasificēta ar pārāk augstu klasifikācijas pakāpi, kas liedz efektīvi izmantot iegūto informāciju tiesību aizsardzības iestāžu uzdevumu veikšanai. Darbam ar kriminālizlūkošanas informācijas analīzi tiesību aizsardzības iestādēm ir kvalificētā personāla trūkums.  Efektīva kriminālizlūkošanas informācijas apmaiņa starp tiesību aizsardzības iestādēm ir svarīgs instruments cīņai ar noziedzību, īpaši organizēto noziedzību, gan nacionālā, gan arī starptautiskā līmenī. Tiesību aizsardzības iestāžu darba būtisks elements ir kriminālizlūkošana - noteiktu darbību un procesu kopums ar mērķi, balstoties uz iestāžu rīcībā esošas informācijas analīzi, iegūt zināšanas par noziedzīgiem nodarījumiem, tos izdarījušām personām, ietekmējošiem faktoriem, dinamiku un ietekmi (apdraudējumu), lai savlaicīgi novērstu noziedzīgu nodarījumu izdarīšanu, atklātu noziedzīgus nodarījumus un noskaidrotu tos izdarījušās personas, kā arī samazinātu noziedzības pieaugumu un tās izraisītās sekas kopumā.  Kriminālizlūkošanas modelis ir efektīvi realizēta stratēģija cīņai ar noziedzīgiem nodarījumiem, īpaši organizēto noziedzību, kura balstīta uz kriminālizlūkošanas procesā iegūtajiem rezultātiem. Kriminālizlūkošanas modeļa darbību kopums ļauj prioritizēt darbu un efektīvi izmantot tiesību aizsardzības iestāžu resursus. Darbības efektivitāte un resursu ekonomija ir būtiska ne tikai katrā iestādē atsevišķi, bet būtiski ir panākt tiesību aizsardzības iestāžu saskaņotu darbību cīņā ar noziedzību.  Ņemot vērā to, ka organizētās un pārrobežu noziedzības samazināšana un apkarošana pēc būtības ir kopīgs visu tiesību aizsardzības iestāžu uzdevums, ir nepieciešams izveidot Latvijas tiesību aizsardzības iestāžu Nacionālo kriminālās izlūkošanas modeli – vienotu sistēmu, kurā koordinēti darbojas noziedzības novēršanā un apkarošanā iesaistītās valsts institūcijas un, balstoties uz kriminālizlūkošanas rezultātā iegūtajām zināšanām, pieņem optimālus lēmumus stratēģiskajā, taktiskajā un operatīvajā līmenī par nepieciešamo rīcību noziedzības novēršanai un apkarošanai, kā arī objektīvi definē noziedzības novēršanas un apkarošanas prioritātes.  Nacionālā kriminālās izlūkošanas modeļa darbība nodrošinātu uz zināšanām balstīta noziedzības, īpaši organizētās noziedzības, apkarošanu valstī, kas ietver sistemātisku apdraudējumu noteikšanu un tam sekojošo nepieciešamo pasākumu kompleksa realizēšanu tiesību aizsardzības iestādēs pēc vienotiem principiem un modeļa, tādējādi samazinot sabiedrības apdraudējumu. Šāda sadarbības modeļa ieviešana nodrošinātu lietderīgu piešķirto resursu izmantošanu.  Laika posmā no 2008.gada 24. jūlija līdz 2009.gada 23.oktobrim Valsts policija ir realizējusi Eiropas Komisijas finansētu Pārejas programmas projektu „Valsts policijas rīcībspējas uzlabošana, ieviešot nacionālās kriminālās izlūkošanas modeli”. Projekta ietvaros tika izstrādāta un 2009.gada 28.oktobrī apstiprināta koncepcija par kriminālizlūkošanas modeļa ieviešanu Valsts policijā. Atbilstoši šai koncepcijai, Valsts policijā kriminālizlūkošanas modelis tika ieviests 2010.gadā un tika izstrādātas apmācības programmas un apmācīti Valsts policijas darbinieki. Kriminālizlūkošanas modeļa ietvaros ir izveidota „Ziņojumu datu bāze”, kurā tiek uzkrāta dažādu policijas ikdienas aktivitāšu rezultātā iegūtā „riska” informācija. Minētās „riska” informācijas un pārējās Valsts policijas rīcībā esošās kriminālizlūkošanas informācijas analīzi veic šim nolūkam apmācīti darbinieki. Analizēs rezultāti tiek izmantoti, nosakot Valsts policijas prioritāros darbības virzienus noziedzības novēršanā un apkarošanā, kā arī lemjot par Valsts policijas struktūrvienību nepieciešamo rīcību noziedzības novēršanai un apkarošanai.  Pārējās tiesību aizsardzības iestādēs kriminālizlūkošanas modelis nav izveidots. Pēc būtības kriminālizlūkošanas informācijas analīzes funkcijas tiek veiktas operatīvajā līmenī un to veic struktūrvienību darbinieki kas iestādē nodrošina operatīvās darbības veikšanu. Atsevišķa struktūrvienība, kuras kompetencē ir kriminālizlūkošanas informācijas analizē ir izveidota tikai Valsts ieņēmumu dienesta Muitas kriminālpārvaldē.  Eiropas Komisijas līdzfinansētā projekta Nr.HOME/2011/ISEC/AG/4000002542 "Nacionālā kriminālizlūkošanas modeļa izveide" ietvaros ir paredzēts apmācīt tiesību aizsardzības iestāžu darbiniekus – kriminālizlūkošanas informācijas analītiķus.  Ministru Kabineta noteikumu projekta **„**Tiesību aizsardzības iestāžu sadarbības kārtība noziedzības novēršanas un apkarošanas politikas īstenošanas jomā**” mērķis** ir izveidot nepieciešamos sadarbības mehānismu Nacionālā kriminālizlūkošanas modeļa darbībai – vienota sistēma, kurā koordinēti darbojas noziedzības novēršanā un apkarošanā iesaistītās valsts institūcijas un, balstoties uz kriminālizlūkošanas rezultātā iegūtajām zināšanām, pieņem optimālus lēmumus stratēģiskajā, taktiskajā un operatīvajā līmenī par nepieciešamo rīcību noziedzības novēršanai un apkarošanai, kā arī objektīvi definē noziedzības novēršanas un apkarošanas prioritātes.  Projekts paredz noteikt tiesību aizsardzības iestāžu sadarbības principus, tiesību aizsardzības iestāžu sadarbībai veidojamās sadarbības institūcijas (Noziedzības novēršanā un apkarošanā iesaistīto valsts institūciju vadības darba grupa, Noziedzības novēršanā un apkarošanā iesaistīto valsts institūciju ekspertu darba grupas) un šo institūciju funkcijas, uzdevumus un darbības noteikumus, kā arī tiesību aizsardzības iestāžu sadarbībā sagatavojamo kriminālizlūkošanas analītiskos ziņojumu veidus.  Projektā ir definēti šādi kriminālizlūkošanas analītisko ziņojumu veidi, kuru sagatavošanu veic tiesību aizsardzības iestādes patstāvīgi vai savstarpēji sadarbojoties:  1) stratēģiskais novērtējums – raksturo noziedzības stāvokli, noziedzības attīstības tendences un noziedzības fenomenus, identificē ilgtermiņa problēmas, kā arī, balstoties uz aktuālās situācijas novērtējumu, identificē nosakāmās noziedzības novēršanas un apkarošanas prioritātes gada un ilgāka termiņa ietvaros, nozīmīgākos uzdevumus prioritāšu ietvaros un nepieciešamos resursus uzdevumu izpildei;  2) taktiskais novērtējums– raksturo aktuālo stāvokli un attīstības tendences konkrētās noziedzības jomās, kā arī definē īstermiņa uzdevumus noziedzības ierobežošanai un novēršanai;  3) problēmas profils– raksturo atsevišķus noziegumus, to raksturu, bīstamību un izplatību, ar mērķi uz šīs informācijas pamata attīstīt kopīgas izmeklēšanas vai citus pasākumus;  4) mērķa profils– identificē noziedzīgus nodarījumus izdarījušās personas vai noziedzīgas grupas, to darbības raksturu un bīstamību, kā arī veicamos pasākumus ar mērķi novērst un atklāt to noziedzīgās darbības;  5) citi analītiskie ziņojumi – tiek sagatavoti pēc nepieciešamības.  Projektā ir paredzēts, ka tos kriminālizlūkošanas analītiskos ziņojumus, kuri skar vairāku tiesību aizsardzības iestāžu kompetenci, (starpnozaru kriminālizlūkošanas analītiskie ziņojumi) sagatavos tiesību aizsardzības iestāžu ekspertu darba grupas (specializēta ekspertu darba grupa attiecīgajā noziedzības apkarošanas jomā).  Ir paredzēts, ka stratēģiskais novērtējums tiks gatavots (aktualizēts) katru gadu, tas tiks izskatīts tiesību aizsardzības iestāžu vadības darba grupā. Citi analītiskie ziņojumi tiks sagatavoti un aktualizēti pēc nepieciešamības.  Projekts paredz ekspertu darba grupas kompetenci kriminālizlūkošanas analītisko ziņojumu sagatavošanas metodikas jomā. | |
| 3. | Projekta izstrādē iesaistītās institūcijas | Iekšlietu ministrija, Ģenerālprokuratūra, Valsts policija, Drošības policija, Valsts robežsardze, Korupcijas novēršanas un apkarošanas birojs, Satversmes aizsardzības birojs, Militārās izlūkošanas un drošības dienests, Valsts ieņēmumu dienesta Finanšu policija un Muitas kriminālpārvalde un Ieslodzījumu vietu pārvalde.  Projekts tika izstrādāts minēto institūciju deleģēto ekspertu darba grupā Eiropas Komisijas līdzfinansētā projekta Nr.HOME/2011/ISEC/AG/4000002542 "Nacionālā kriminālizlūkošanas modeļa izveide" ietvaros. | |
| 4. | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Operatīvās darbības subjektu un izmeklēšanas iestāžu amatpersonas. | |
| 2. | Tiesiskā regulējuma ietekme uz tautsaimniecību un administratīvo slogu | Operatīvās darbības subjektiem un izmeklēšanas iestādēm noteiktie pienākumi un tiesības netiek mainīti. Projektā tiek noregulēti vienoti pamatprincipi un kārtība, kādā operatīvās darbības subjekti un izmeklēšanas iestādes, balstoties uz kriminālizlūkošanas rezultātā iegūtajām zināšanām, sadarbosies un pieņems optimālus lēmumus stratēģiskajā, taktiskajā un operatīvajā līmenī par nepieciešamo rīcību noziedzības novēršanai un apkarošanai, kā arī objektīvi definēs noziedzības novēršanas un apkarošanas prioritātes.  Projekts paredz izveidot pastāvīgi darbojošos operatīvās darbības subjektu un izmeklēšanas iestāžu deleģētu ekspertu darba grupu, kura praktiski realizēs nepieciešamās informācijas apmaiņu, nolūkā sekmēt iestādēm noteikto uzdevumu izpildi noziedzības novēršanā un apkarošanā.  Ir paredzēts, ka Valsts policija materiāltehniski nodrošinās pastāvīgi darbojošās ekspertu darba grupas sēžu norisi, nodrošinās informācijas apmaiņu starp darba grupas locekļiem, kā arī sagatavos starpnozaru kriminālizlūkošanas analītiskos ziņojumus. | |
| 3. | Administratīvo izmaksu monetārs novērtējums | Administratīvo izmaksu monetārs novērtējums ir atspoguļots anotācijas III. sadaļā. | |
| 4. | Cita informācija | Nav. | |
| |  |  |  |  |  |  | | --- | --- | --- | --- | --- | --- | | III. Tiesību akta projekta ietekme uz valsts budžetu un pašvaldību budžetiem | | | | | | | **Rādītāji** | **2014** | | Turpmākie trīs gadi (*euro*) | | | | **2015** | **2016** | **2017** | | saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | 1. Budžeta ieņēmumi: | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | 0 | 0 | 350 677 | 212 295 | 207 295 | | 2.1. valsts pamatbudžets | 0 | 0 | 350 677 | 212 295 | 207 295 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: | 0 | 0 | -350 677 | -212 295 | -207 295 | | 3.1. valsts pamatbudžets | 0 | 0 | -350 677 | -212 295 | -207 295 | | 3.2. speciālais budžets | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 0 | 0 | 0 | 0 | | 0 | 0 | 0 | 0 | | 5. Precizēta finansiālā ietekme: | X | 0 | -350 677 | -212 295 | -207 295 | | 5.1. valsts pamatbudžets | 0 | -350 677 | -212 295 | -207 295 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Noteikumu projekta ieviešanai kopā nepieciešams finansējums:  **2015.gadā − 742 344 *euro;***  **2016.gadā − 554 804 *euro;***  **2017.gadā un turpmāk ik gadu − 457 419 *euro.***  **Finanšu ministrija (Valsts ieņēmumu dienests)**  Budžeta programmā 33.00.00 „Valsts ieņēmumu un muitas politikas nodrošināšana” papildu nepieciešams finansējums:  **2015.gadā − 181 206 *euro*;**  **2016.gadā un turpmāk ik gadu − 162 035 *euro*.**  Lai īstenotu noteikumu projektā paredzētos uzdevumus, Valsts ieņēmumu dienestam nepieciešams izveidot sešas jaunas amata vietas, kuru izveidošanai un uzturēšanai 2015.gadā papildu ir nepieciešams finansējums 181 206 *euro* apmērā un 2016.gadā un turpmāk ik gadu 162 035 *euro* apmērā, t.sk.:   * Valsts ieņēmumu dienesta Finanšu policijas pārvaldē nepieciešams izveidot trīs jaunas amata vietas, t.sk.:  1. divas amata vietas 35.saime III līmenis – galvenie speciālisti; 2. vienu amata vietu 36.saime III līmenis – struktūrvienības vadītājs.  * Valsts ieņēmumu dienesta Muitas kriminālpārvaldē nepieciešams izveidot 3 trīs jaunas amata vietas, t.sk.:  1. vienu amata vietu 35.saime, III līmenis – vecākais muitas eksperts; 2. divas amata vietas 28.2. saime, IIIB līmenis – vecākie muitas eksperti.   Detalizētu amata vietu izveidošanai un uzturēšanai prognozēto papildu nepieciešamā finansējuma aprēķinu skatīt plānā „Organizētās noziedzības novēršanas un apkarošanas plāns 2014.-2016.gadam” (Ministru kabineta 2014.gada 5.jūnija rīkojums Nr.276); pasākums Nr.2.5.  **Korupcijas novēršanas un apkarošanas birojs**  Budžeta apakšprogrammā 01.00.00 „Korupcijas novēršanas un apkarošanas birojs” papildu nepieciešams finansējums:  **2015.gadā − 156 662 *euro;***  **2016.gadā − 148 634 *euro;***  **2017.gadā un turpmāk ik gadu − 56 249 *euro.***  Korupcijas novēršanas un apkarošanas birojam noteikumu projekta īstenošanai ir nepieciešams izvedot vienu papildus amata vietu (amata saime – 28.2 IIIB, 11.mēnešalgu grupa, 3.kategorija). Papildu nepieciešamais finansējums 156 662 *euro* apmērā 2015. gadā.   1. Atlīdzība vienai papildu amata vietai– 20 496 *euro*. 2. Vienreizēji izdevumi inventāram un darba vietas aprīkošanai – 8 082 *euro* un kancelejas piederumi (papīrs u.c.) 53 *euro*. 3. Programmatūras licenču un sistēmas izstrādes izmaksas – 92 386 *euro* un licence i2Analyst Notebook –17 074 *euro*. 4. Servertehnikas iegādei –18 571 *euro*.   Papildu nepieciešamais finansējums 148 634 *euro* apmērā 2016.gadā:   1. Atlīdzība vienai papildu amata vietai – 20 496 *euro*; 2. Kancelejas piederumi (papīrs u.c.) – 53 *euro*; 3. Programmatūras licenču un sistēmas izstrādes izmaksas – 92 385 *euro*; 4. Ikgadējām ražotāja tehniskās uzturēšanas izmaksām un ikgadējās funkcionalitātes tehniskām izmaksām –18 571 *euro*; 5. Licenču uzturēšanas izdevumi –13 714 *euro* un i2Analyst Notebook uzturēšanas izdevumi – 3 415 *euro*.   Papildu nepieciešamais finansējums 56 249*euro* apmērā 2017.gadā:   1. Atlīdzība vienai papildu amata vietai – 20 496 *euro*; 2. Kancelejas piederumi (papīrs u.c.) – 53 *euro*; 3. Ikgadējām ražotāja tehniskās uzturēšanas izmaksām un ikgadējās funkcionalitātes tehniskām izmaksām – 18 571 *euro*; 4. Licenču uzturēšanas izdevumi – 13 714 *euro* un i2Analyst Notebook uzturēšanas izdevumi – 3 415 *euro*.   Aprēķins pievienots pielikumā.  **Valsts robežsardze**  Budžeta programmā 10.00.00 „Valsts robežsardzes darbība” papildu nepieciešams finansējums:  **2015.gadā − 34 722 *euro*;**  **2016.gadā un turpmāk ik gadu − 16 572 *euro*.**  Valsts robežsardzei noteikumu projekta īstenošanai ir nepieciešams izvedot vienu papildu amata vietu, kā arī veikt 10 nodarbināto apmācības ar i2 Analyst`s Notebook Premium.  Amata vietas izveidošanas izdevumi 2015.gadā un turpmāk ik gadu 16 572 *euro*. Detalizētu amata vietu izveidošanai papildu nepieciešamā finansējuma aprēķinu skatīt plānā „Organizētās noziedzības novēršanas un apkarošanas plāns 2014.-2016.gadam” (Ministru kabineta 2014.gada 5.jūnija rīkojums Nr.276); pasākums Nr.2.5.  2015.gadā nepieciešami izdevumi 10 nodarbināto apmācībai ar i2 Analyst`s Notebook Premium (IKK 2279): 18 150 *euro*.  **Iekšlietu ministrijas Informācijas centrs** (Valsts robežsardzes vajadzībām)  Budžeta apakšprogramma 02.03.00 „Vienotās sakaru un informācijas sistēmas uzturēšana un vadība”  **2015.gadā − 64 130 *euro*;**  **2016.gadā un turpmāk ik gadu − 19 239 *euro*.**  Aprēķins pielikumā.  **Valsts policija**  Budžeta apakšprogrammā 06.01.00 „Valsts policija” papildu nepieciešams finansējums:  **2015.gadā − 214 357 *euro*;**  **2016.gadā un turpmāk ik gadu − 147 384 *euro*.**  Aprēķins pielikumā.  **Latvijas Republikas Prokuratūra (Noziedzīgi iegūtu līdzekļu legalizācijas novēršanas dienests)**  papildu nepieciešams finansējums:  **2015.gadā − 54 040 *euro;***  **2016.gadā − 45 672 *euro;***  **2017.gadā un turpmāk ik gadu − 40 672 *euro.***  Aprēķins pielikumā.  **Tieslietu ministrija (Ieslodzījuma vietu pārvalde)**  Budžeta apakšprogrammā 04.01.00 „Ieslodzījuma vietas” papildu nepieciešams finansējums:  **2015.gadā − 37 227 *euro*;**  **2016.gadā un turpmāk ik gadu − 15 268 *euro*.**  Detalizētu papildu nepieciešamā finansējuma aprēķinu skatīt plānā „Organizētās noziedzības novēršanas un apkarošanas plāns 2014.-2016.gadam” (Ministru kabineta 2014.gada 5.jūnija rīkojums Nr.276); pasākums Nr.1.8. un 2.5. | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Noteikumu projekta ieviešanai kopā nepieciešams finansējums:  **2015.gadā − 742 344 *euro;***  **2016.gadā − 554 804 *euro;***  **2017.gadā un turpmāk ik gadu − 457 419 *euro.***  Saskaņā ar Ministru kabineta 2014.gada 5.jūnija rīkojumu Nr.276 „Par Organizētās noziedzības novēršanas un apkarošanas plānu 2014.-2016.gadam” jautājumu par papildu valsts budžeta līdzekļu piešķiršanu Organizētās noziedzības novēršanas un apkarošanas plāna 2014.-2016.gadam īstenošanai jāizskata Ministru kabinetā likumprojekta „Par valsts budžetu 2015.gadam” un likumprojekta „Par vidējā termiņa budžeta ietvaru 2015., 2016. un 2017.gadam” sagatavošanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām. Rīkojumā Nr.276 iekļauts arī:   * **Valsts ieņēmumu dienestam nepieciešamais finansējums 2015.gadā** − **181 206 *euro* un 2016.gadā un turpmāk ik gadu** − **162 035 *euro;*** * **Korupcijas novēršanas un apkarošanas birojam nepieciešamais finansējums 2015.gadā − 156 662 *euro* un 2016.gadā − 148 634 *euro.*** * **Valsts robežsardzei nepieciešamais finansējums (atlīdzība vienai amata vietai) 2015.gadā − 16 572 *euro* un 2016.gadā − 16 572 *euro.*** * **Ieslodzījumu vietu pārvaldei nepieciešamais finansējums 2015.gadā** − **37 227 *euro* un 2016.gadā** − **15 268 *euro*.**   Atsevišķiem pasākumiem nepieciešamais finansējums ir iekļauts Ministru kabineta 2014.gada 5.jūnija rīkojumā Nr.276 „Par Organizētās noziedzības novēršanas un apkarošanas plānu 2014.-2016.gadam”, tādēļ pievienotais Ministru kabineta sēdes protokollēmuma projekts paredz:  Jautājumu par papildu valsts budžeta līdzekļu piešķiršanu noteikumu īstenošanai izskatīt Ministru kabinetā likumprojekta „Par valsts budžetu 2015.gadam” un likumprojekta „Par vidējā termiņa budžeta ietvaru 2015., 2016. un 2017.gadam” sagatavošanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām:  Iekšlietu ministrijai 2015.gadā − 296 637 *euro* apmērā un 2016.gadā un turpmāk ik gadu − 166 623 *euro* apmērā, tai skaitā, Valsts policijai 2015.gadā − 214 357 *euro* apmērā un 2016.gadā un turpmāk ik gadu − 147 384 *euro* apmērā, Iekšlietu ministrijas Informācijas centram 2015.gadā − 64 130 *euro* apmērā un 2016.gadā un turpmāk ik gadu − 19 239 *euro* apmērā, Valsts robežsardzei 2015.gadā − 18 150 *euro* apmērā;  Latvijas Republikas Prokuratūrai (Noziedzīgi iegūtu līdzekļu legalizācijas novēršanas dienestam) 2015.gadā − 54 040 *euro* apmērā, 2016.gadā − 45 672 *euro* apmērā un 2017.gadā un turpmāk ik gadu − 40 672 *euro* apmērā. | | | | |   **IV. Kāda var būt normatīvā akta ietekme uz spēkā esošo tiesību normu sistēmu** | | | |
| Projekts šo jomu neskar | | | |
| **V. Tiesību akta projekta atbilstība Latvijas Republikas starptautiskajām saistībām** | | | |
| Projekts šo jomu neskar | | | |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Projekts tiks ievietots Iekšlietu ministrijas mājaslapā sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | | Projekts šo jomu neskar. |
| 3. | Sabiedrības līdzdalības rezultāti | | Projekts šo jomu neskar. |
| 4. | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Ģenerālprokuratūra, Valsts policija, Drošības policija, Valsts robežsardze, Korupcijas novēršanas un apkarošanas birojs, Militārā policija, Valsts ieņēmumu dienesta Finanšu policija un Muitas kriminālpārvalde, Ieslodzījumu vietu pārvalde un Noziedzīgi iegūtu līdzekļu legalizācijas novēršanas dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās.  Projekts neparedz jaunus uzdevumus valsts institūcijām. Projektā ir paredzēta vienota procedūra, kādā tiesību aizsardzības iestādes realizēs starp tām Operatīvās darbības likuma 24.panta otrajā un trešajā daļā un 25.panta otrajā daļā noteikto sadarbību informācijas analīzes un apmaiņas jomā. Projekta izstrādes laikā tika aktualizētas tiesību aizsardzības iestādēs esošās problēmas, kas ir saistītas ar to, ka ir apgrūtināta tiesību aizsardzības iestāžu vienota, sistēmiska informācijas par noziedzīgiem nodarījumiem, tos izdarījušām personām, noziedzību ietekmējošiem faktoriem, dinamiku un ietekmi (apdraudējumu) analīze. Šādam mērķim iestādēs nav pietiekošu personāla resursu. Tāpat nav vienotas analītiskā darba metodikas, kā arī vienoti kritēriji analizējamās kriminālizlūkošanas informācijas iegūšanai, uzglabāšanai, strukturēšanai un apmaiņai starp tiesību aizsardzības iestādēm. Šī iemesla dēļ iestādes aktualizēja nepieciešamību pēc papildus amata vietu ieviešanas, kas prasa papildus finanšu resursus. |
| 3. | Cita informācija | | Nav. |

Iekšlietu ministrs R. Kozlovskis

Vīza: valsts sekretāre I.Pētersone–Godmane

09.09.2014. 08:30

3427

M.Rāzna, 67219597

[martins.razna@iem.gov.lv](mailto:martins.razna@iem.gov.lv)

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)